เชื่ออดีตเอฟบีไอหายไป 13 ปีเสียชีวิต
เมื่อ 25 มี.ค. ครอบครัวนายบ็อบ เลวินสัน อดีตเจ้าหน้าที่สำนักงานสอบสวนกลางสหรัฐฯ หรือเอฟบีไอ ที่หายตัวไปอย่างลึกลับเมื่อ 13 ปีก่อนเสียชีวิตแล้วระหว่างถูกฝากขังในอิหร่าน แต่ไม่ได้ชี้แจงข้อมูลเพิ่มเติมว่าเมื่อไหร่และอย่างไร แต่เสียชีวิตก่อนที่จะมีการแพร่ระบาดของเชื้อไวรัสโควิด-19 ในอิหร่าน ซึ่งมีการปล่อยตัวนักโทษหลายพันคนเป็นการชั่วคราว ขณะที่ประธานาธิบดีโดนัลด์ ทรัมป์ แห่งสหรัฐฯ ไม่ยืนยันการเสียชีวิตของนายเลวินสัน ด้วยทางอิหร่านไม่ได้แจ้งข่าวให้ทราบถึงชะตากรรมของนายเลวินสัน ที่จะมีอายุครบ 72 ปี ในเดือนนี้ทั้งนี้ นายเลวินสันหายตัวไปเมื่อเดือน มี.ค. ปี 2550 บนเกาะคิช ซึ่งเป็นพื้นที่ผ่อนปรนเรื่องวีซ่ามากกว่าพื้นที่อื่นในอิหร่าน ได้รับแจ้งว่าถูกตรวจสอบเรื่องบุหรี่เถื่อน ขณะที่ นสพ.วอชิงตัน โพสต์ เคยรายงานเมื่อปี 2556 ว่านายเลวินสันทำงานให้กับสำนักข่าวกรองกลางสหรัฐฯ หรือซีไอเอ เข้าไปทำภารกิจรวบรวมข้อมูลข่าวกรองอิหร่าน และช่วงนั้นซีไอเอจ่ายเงินให้นางคริสตีน ผู้เป็นภรรยา เป็นเงิน 2.5 ล้านเหรียญสหรัฐฯ เพื่อแสดงความรับผิดชอบกับการหายตัวไปของนายเลวินสัน ขณะที่ครอบครัวนายเลวินสัน กล่าวโทษทั้งรัฐบาลอิหร่านที่โกหกต่อชาวโลกเกี่ยวกับเรื่องนายเลวินสัน พร้อมกล่าวโทษรัฐบาลสหรัฐฯ ที่แต่แรกไม่จัดลำดับให้นายเลวินสันเป็นตัวประกันและยืนกรานปฏิเสธมาตลอดว่านายเลวินสันทำงานให้รัฐบาล.
ครอบครัวนายบ็อบ เลวินสัน อดีตเจ้าหน้าที่สำนักงานสอบสวนกลางสหรัฐฯ หรือเอฟบีไอ ที่หายตัวไปอย่างลึกลับเมื่อ 13 ปีก่อนเสียชีวิตแล้วระหว่างถูกฝากขังในอิหร่าน
เอฟบีไอ,อดีตเอฟบีไอหายตัวไป,บ็อบ เลวินสัน,ปล่อยตัวนักโทษ,อดีตเอฟบีไอ เสียชีวิต,อิหร่าน,ข่าววันนี้,ข่าวทั่วไป